L'Ajuntament contracta 39 persones en situació d'atur a través de plans d'ocupació
Trenta-nou veïns i veïnes de Castelldefels es van incorporar el mes de juliol a la plantilla municipal de manera temporal, a través dels programes ocupacionals que impulsa l'Ajuntament de Castelldefels a través de la Guaita, el Centre de Suport a l'Economia Local
Durant el seu període de contractació, entre 6 mesos i un any, les persones contractades estan reforçant els serveis municipals i integrant-se en les estructures municipals de departaments com Comerç i Turisme, Esports, Biblioteca, Platja o Medi Ambien. L'objectiu és que donin suport a diferents serveis durant el període estival mentre milloren la seva ocupabilitat.
Divuit d'aquestes 39 contractacions pertanyen a joves participants a la Casa d'Oficis de Vista Alegre que, durant el primer semestre de l'any, han estat formant-se en l'ofici d'arranjament d'edificis o de serveis d'atenció domiciliària, i durant el segon semestre de l'any l'Ajuntament els contracta per prestar serveis al Barri de Vista Alegre.
Aquestes contractacions s'han finançat amb programes subvencionats per l'Àrea Metropolitana de Barcelona i del Servei d'Ocupació de Catalunya.
Alguns dels joves participants en anteriors edicions de la Casa d'Oficis de Vista Alegre (arxiu)